एप्पल ने लॉन्च किया आईफोन-4 एस  
एप्पल ने अपने आईफोन का नया वर्जन लॉन्च कर दिया है लेकिन ये आईफोन−5 नहीं बल्कि आईफोन−4 एस है।
एप्पल ने अपने आईफोन का नया वर्जन लॉन्च कर दिया है लेकिन ये आईफोन−5 नहीं बल्कि आईफोन−4 एस है। ये आईफोन−4 का ही एडवांस वर्जन है जो देखने में पुराने फोन जैसा ही है हालांकि कंपनी का दावा है कि ये आईफोन−4 से कहीं बेहतर है। इसमें ग्राफिक्स सात गुना बेहतर होने से लोग मोबाइल गेम्स को ठीक से एन्जॉय कर सकेंगे।   साथ ही इसकी बैटरी लाइफ भी ज्यादा है। एक बार चार्ज करने पर आठ घंटे तक बात की जा सकती है। एप्पल का ये भी दावा है कि इसमें ज्यादा तेज डेटा डाउनलोड किया जा सकता है। इसकी डेटा डाउनलोड स्पीड 4−जी की तरह है। इसके अलावा इसमें कैमरा क्वालिटी भी आईफोन−4 से 60 फीसदी बेहतर है। स्टीव जॉब्स के इस्तीफे के बाद एप्पल के नए सीईओ टिम कुक का ये पहला प्रोडक्ट लॉन्च था।